《三月旦行园》
宋代·朱翌

我柳已飘絮，我笋亦上竹。
雪毡密盖地，犊角横入屋。
兹辰略行园，喜色动眉绿。
炎荒异中原，气候少清淑。
一日具四时，旦暮迹寒燠。
而我於此间，兀若蚕上簇。
但爱草木长，遂使杖屦熟。
喜甚得小诗，意断语不续。
尚可羊保和，不用唐衢哭。
诸公幸无事，来不待休沐。
床敷三百棋，胜负任反覆。

作者简介：朱翌（1097—1167）字新仲，号潜山居士、省事老人。舒州（今安徽潜山）人，卜居四明鄞县（今属浙江）。绍兴八年（1138），除秘书省正字，迁校书郎、兼实录院检讨官、祠部员外郎、秘书少监、起居舍人。十一年，为中书舍人。秦桧恶他不附己，谪居韶州十九年。桧死，充秘阁修撰，出知宣州、平江府。乾道三年卒，年七十一。名山胜景，游览殆。